Í gær fór fram brautskráning frá Verkmenntaskóla Austurlands í Tónlistarmiðstöð Austurlands . Alls brautskráðust 35 nemendur af 11 námsbrautum en það er lýsandi fyrir hið fjölbreytta námsframboð skólans . Þess má geta að við brautskráninguna í gær brautskráðust í fyrsta sinn stúdentar af nýsköpunar - og tæknibraut . Athöfnin var með frjálslegum og fjölbreyttum brag , nemendur fluttu tónlistaratriði og fjölbreyttar tölur voru fluttar af nemendum og starfsfólki . Flutti Natalia Weronika Jagielska nýstúdent lagið Despacito eftir Luis Fonsi við undirleik Írenu Fannar Clemmensen á flygil . Einnig fluttu þær María Bóel Guðmundsdóttir og Ísabella Danía Heimisdóttir lagið Ekki lengur hér en lag og texti er eftir Maríu Bóel . Skólameistari , Lilja Guðný Jóhannesdóttir , flutti ávarp og gerði að umtalsefni mikilvægi umhverfisfræðslu í skólum en VA hlaut Grænfána síðastliðið haust . Birta Sæmundsdóttir flutti ávarp fyrir hönd starfsmanna og sló á létta strengi í máli sínu . Þrjár systur brautskráðust saman í gær , þær Rósa Margrét Möller Óladóttir , Halldóra Marín Svansdóttir og Rebekka Rut Svansdóttir . Fluttu þær í sameiningu ávarp fyrir hönd útskriftarnema þar sem þær sögu frá reynslu sinni af árunum í VA . Að venju voru veittar viðurkenningar til nemenda sem hafa skarað fram úr í námi og starfi skólans . Eftirfarandi nemendur hlutu viðurkenningar : Kristrún Thanyathon Rodpitak hlaut viðurkenningu fyrir framúrskarandi námsárangur í íslensku , framúrskarandi námsárangur í tungumálum og fyrir ágætan námsárangur í náttúrufræðigreinum . Svanur Freyr Jóhannsson hlaut viðurkenningu fyrir framúrskarandi námsárangur í húsasmíði . Valdís Kapitola Þorvarðardóttir hlaut viðurkenningu fyrir framúrskarandi námsárangur í félagsfræðigreinum . Sólveig Lilja Ómarsdóttir hlaut viðurkenningu fyrir framúrskarandi námsárangur á námsbraut fyrir stuðningsfulltrúa í grunnskólum . Helga Valbjörnsdóttir hlaut viðurkenningu fyrir ágætan námsárangur á sjúkraliðabraut . Sylvía Hera Skúladóttir hlaut viðurkenningu fyrir ágætan námsárangur á námsbraut fyrir leiðbeinendur í leikskólum . Rebekka Rut Svansdóttir hlaut viðurkenningu fyrir ágætan námsárangur á nýsköpunar - og tæknibraut . Guðrún Helga Guðjónsdóttir hlaut viðurkenningu fyrir framúrskarandi námsárangur í stærðfræði . Einnig voru veittar viðurkenningar til nemenda fyrir framúrskarandi námsárangur með meðaleinkunn 9 eða hærri . Eftirfarandi nemendur hlutu viðurkenningu : Marta Guðlaug Svavarsdóttir – brautskráð af opinni stúdentsbraut með meðaleinkunn 9,38 . Kristrún Thanyathon Rodpitak – brautskráð af náttúruvísindabraut með meðaleinkunnina 9,04 . Sólveig Lilja Ómarsdóttir – brautskráð af námsbraut fyrir stuðningsfulltrúa með meðaleinkunnina 9,00 . Veitt var viðurkenning fyrir dugnað í námi á starfsbraut og hana hlaut Sveinn Marinó Larsen . Sveinn Marinó brautskráðist í gær af tveimur námsbrautum , starsfbraut og húsasmíðabraut . Félagslíf í framhaldsskólum er mikilvægt , bæði fyrir nemendur og skólasamfélagið . Við brautskráninguna var veitt viðurkenning fyrir að hafa starfað dyggilega að félagslífi skólans og sýnt dugnað í þágu samnemenda sinna . Þessa viðurkenningu hlaut Rebekka Rut Svansdóttir . Við skólann hefur verið starfrækt Listaakademía um nokkura ára skeið . Eins og félagslífið er mikilvægt þá er menningin ekki síður mikilvæg . Listakademían og leikfélagið Djúpið vinna náið saman og setja upp metnaðarfullar leiksýningar . Rebekka Rut Svansdóttir og Halldóra Marín Svansdóttir hlutu hlutu viðurkenningu fyrir að hafa unnið ötullega í listaakademíunni . Að formlegri dagskrá lokinni bauð skólinn brautskráðum nemendum , aðstandendum og starfsfólki upp á léttar veitingar .